Foto: SA News Gazette FIFA Fransiyaning "PSJ" klubi prezidenti va BeIN Media Group kompaniyasi bosh direktori Nosir Al-Xilayfiy ustidan dastlabki surishtiruv ishlarini boshladi, deb xabar bermoqda FrancePress. Eslatib o‘tamiz, avvalroq Al-Xilayfiy FIFA sobiq bosh kotibi Jyerom Valkega pora sifatida Sardiniya orolidagi villani sovg‘a qilgani haqida xabarlar chiqqan edi. AFP xabariga ko‘ra, qiymati 7 million yevroga teng bu uy, jahon chempionati o‘yinlari translyatsiyasini sotib olish huquqi evaziga tortiq qilingan.